ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0295/97 υποβολή: Amedeo Amadeo (NI) προς την Επιτροπή (13 Φεβρουαρίου 1997)

Θέμα: Έλεγχος των δαπανών

Σε σχέση με τις παρατηρήσεις του Ελεγκτικού Συνεδρίου όσον αφορά τα έξοδα και τις λειτουργικές πιστώσεις της Επιτροπής καθώς και σχετικά με τα ευρωπαϊκά ταμεία ανάπτυξης ερωτάται η Επιτροπή κατά πόσο αποφασίζει και διαχειρίζεται απευθείας τη χρηματοδότηση των αμέσων δαπανών για την καταπολέμηση της απάτης και των παρατυπιών ή εάν τούτο γίνεται σε συνεργασία με τις αρμόδιες υπηρεσίες των εθνικών διοικήσεων.

Εξάλλου, από πρόσφατο έλεγχο που πραγματοποιήθηκε σε τέσσερα κράτη μέλη, διαπιστώθηκε ότι ούτε η Επιτροπή ούτε τα κράτη μέλη έλεγχαν με αυστηρότητα τις δηλώσεις δαπανών, γεγονός που είχε ως συνέπεια να υποστεί σημαντικές ζημίες ο κοινοτικός προϋπολογισμός. Τί προτίθεται να πράξει η Επιτροπή για να αντιμετωπίσει την κατάσταση αυτή;

Απάντηση του κ. Fischler εξ ονόματος της Επιτροπής (19 Μαρτίου 1997)

Τα καθεστώτα συγχρηματοδότησης των άμεσων δαπανών των σχετικών με τις ενέργειες καταπολέμησης της απάτης προβλέπονται από τους κανονισμούς του Συμβουλίου οι οποίοι καθορίζουν την κατανομή των μεταξύ των κρατών μελών. Η Επιτροπή αποφασίζει σύμφωνα με αυτές τις ρυθμιστικές διατάξεις. Εναπόκειται στις εθνικές διοικήσεις να προβούν στις αναγκαίες ενέργειες ελέγχου και να χρησιμοποιούν τα κοινοτικά κεφάλαια που τους χορηγούνται.

Η τεκμηρίωση η σχετική με τις δαπάνες που πραγματοποιήθηκαν από τα κράτη μέλη αποτελεί αντικείμενο ελέγχου εκ μέρους της Επιτροπής. Άλλωστε, οι επιτόπιες αποστολές πραγματοποιούνται με στόχο την εξέταση των δικαιολογητικών στοιχείων και την υλοποίηση των ενεργειών.

Η Επιτροπή παρακολούθησε αυστηρά τις περιπτώσεις τις οποίες επεσήμανε το Ελεγκτικό Συνέδριο απευθυνόμενη άμεσα στα αντίστοιχα κράτη μέλη.

Στις περιπτώσεις κατά τις οποίες η μη επιλεξιμότητα των δαπανών επιβεβαιώθηκε, έχει ήδη κινήσει την διαδικασία ανάκτησης των κοινοτικών κεφαλαίων. Άλλωστε, θα πρέπει να σημειωθεί ότι ένας ορισμένος αριθμός περιπτώσεων τα οποία επεσήμανε το δικαστήριο έχουν στο μεταξύ αιτιολογηθεί από τα κράτη μέλη και δεν υπάρχει πλέον λόγος να ληφθούν υπόψη τα εν λόγω ποσά χρηματοδότησης.
ΓΡΑΠΤΗ ΕΡΩΤΗΣΗ E-0800/97 υποβολή: Jean-Yves Le Gallou (NI) προς την Επιτροπή (10 Μαρτίου 1997)

Θέμα: Κοινοτικές επιχορηγήσεις σε ενώσεις, ΜΚΟ και διάφορους οργανισμούς

Σχετικά με το κονδύλι Β3-300 (Γενικές ενέργειες πληροφόρησης και επικοινωνίας) θα μπορούσε η Επιτροπή να ανακοινώσει τον πλήρη κατάλογο των ενώσεων ή οργανισμών που έτυχαν κοινοτικών επιχορηγήσεων και το ακριβές ποσό αυτών των επιχορηγήσεων κατά το παρελθόν λήξαν οικονομικό έτος, δηλαδή το 1996;

Απάντηση του κ. Oreja εξ ονόματος της Επιτροπής (12 Μαΐου 1997)

Η Επιτροπή στέλνει κατευθείαν στο Αξιότιμο Μέλος του Κοινοβουλίου και στην Γραμματεία του Κοινοβουλίου πλήρη κατάλογο των ενώσεων και άλλων φορέων που έλαβαν κοινοτικές επιδοτήσεις κατά το δημοσιονομικό έτος 1996 βάσει του κονδυλίου Β3-300 (Γενικές ενέργειες πληροφόρησης και επικοινωνίας). Ο κατάλογος περιλαμβάνει το ποσό της κάθε επιχορήγησης σε ECU καθώς και το όνομα και τη διεύθυνση κάθε αποδέκτη.
ΓΡΑΠΤΗ ΕΡΩΤΗΣΗ E-1375/97 υποβολή: Gιrard Deprez (PPE) και Viviane Reding (PPE) προς την Επιτροπή (21 Απριλίου 1997)

Θέμα: Προστασία των διασυνοριακών θέσεων τουριστικού ενδιαφέροντος - Στρατιωτική βάση του Bovigny (κοινότητα του Gouvy)

Ο ONDRAF πραγματοποιεί αυτόν τον καιρό, μετά από σχετικό αίτημα της βελγικής κυβέρνησης, χαρτογραφική και γεωλογική μελέτη για να διαπιστωθεί αν μη χρησιμοποιούμενες στρατιωτικές θέσεις της βελγικής επικράτειας θα μπορούσαν να χρησιμεύσουν ως τόπος αποθήκευσης ελαφρώς ραδιενεργών πυρηνικών αποβλήτων.

Μεταξύ των στρατιωτικών θέσεων που θα μπορούσαν να επιλεγούν για το σκοπό αυτό συγκαταλέγεται και η στρατιωτική βάση του Bovigny, ευρισκόμενη στην εδαφική περιοχή της κοινότητας του Gouvy, η οποία γειτονεύει με τα σύνορα του Μεγάλου Δουκάτου του Λουξεμβούργου, και στο φυσικό πάρκο του Βορείου Λουξεμβούργου.

Ζητούνται από την Επιτροπή οι ακόλουθες πληροφορίες:

1. Διαθέτει σήμερα ένα δεσμευτικό νομικό μηχανισμό που να της επιτρέπει να διασφαλίζει την προστασία των διασυνοριακών θέσεων τουριστικού ενδιαφέροντος;

2. Αν δεν διαθέτει ένα τέτοιο μηχανισμό, είναι διατεθειμένη να προτείνει την έγκρισή του;

3. Είναι δυνατόν να χρησιμοποιηθούν οι σχετικές με την επιλεξιμότητα στο πρόγραμμα LEADER ή στο Στόχο 5β διατάξεις για να εξασφαλισθεί η προστασία της τουριστικής αξίας της ανωτέρω θέσης;

Απάντηση της κας. Bjerregaard εξ ονόματος της Επιτροπής (20 Μαΐου 1997)

Η στρατιωτική βάση του Bovigny αποτελεί βελγικό στρατιωτικό κέντρο, αντικείμενο μελέτης του οργανισμού του επιφορτισμένου με την διαχείριση των ραδιενεργών αποβλήτων - Organisme national pour les dιchets radioactifs et les matiθres fissiles - Βέλγιο (ONDRAF), προκειμένου να διευκρινιστεί το κατά πόσον η θέση αυτή θα ήταν κατάλληλη για προσωρινή αποθήκευση ραδιενεργών αποβλήτων.

1. Η επιλογή θέσεως εμπίπτει στη σφαίρα αρμοδιοτήτων του κράτους μέλους. Ωστόσο, υφίσταται πλήρες νομοθετικό πλαίσιο για την προστασία της φύσεως (οδηγίες περί πτηνών 79/409/ΕΟΚ ((ΕΕ L 103 της 25.4.1979 )), και περί ενδιαιτημάτων (οικοτόπων) 92/43/ΕΟΚ ((ΕΕ L 206 της 22.7.1992 ))). Η οδηγία περί ενδιαιτημάτων προβλέπει την σύσταση δικτύου προστατευομένων περιοχών (Natura 2000). Αφ' ής στιγμής τα κράτη μέλη προσδιορίζουν τις εν λόγω τοποθεσίες, οι τελευταίες τυγχάνουν προστασίας βάσει του άρθρου 6 της εν λόγω οδηγίας.

2. Η εκτίμηση των επιπτώσεων στο περιβάλλον, κατ' εφαρμογήν της οδηγίας 85/337/ΕΟΚ ((ΕΕ L 175 της 5.7.1985 )), δεν είναι υποχρεωτική προκειμένου περί εγκαταστάσεων προσωρινής αποθήκευσης. Ωστόσο, η συμπληρωματική οδηγία της 3ης Μαρτίου 1997 (97/11/ΕΚ ((ΕΕ L 73 της 14.3.1997 )) θεσπίζει την υποχρέωση εκπόνησης τέτοιας μελέτης, προκειμένου περί εγκαταστάσεων αποθήκευσης ραδιενεργών αποβλήτων, υπό την προϋπόθεση ότι η διάρκεια της προβλεπόμενης αποθήκευσης υπερβαίνει τα 10 έτη. Η εν λόγω οδηγία οφείλει να έχει ενσωματωθεί στις εθνικές νομοθεσίες το αργότερο μέχρι τις 14 Μαρτίου 1999.

3. Οι διατάξεις οι σχετικές με το πρόγραμμα Leader ή με τον στόχο 5β σχετικά με την αγροτική ανάπτυξη, δεν έχουν καμμία σχέση με την επιλογή θέσεως για την προσωρινή αποθήκευση ραδιενεργών αποβλήτων.
ΓΡΑΠΤΗ ΕΡΩΤΗΣΗ E-1357/97 υποβολή: Nel van Dijk (V) προς την Επιτροπή (21 Απριλίου 1997)

Θέμα: Σχέδια της PTT Telecom σχετικά με το Ιντερνέτ

1. Έχει πληροφορηθεί η Επιτροπή ότι η ολλανδική PTT Telecom σχεδιάζει να θέσει στην διάθεση κάθε συνδρομητή τηλεφώνου στην Ολλανδία από τον Σεμπτέμβριο ε.ε. διεύθυνση e-mail ((βλέπε εφημερίδα de Volkskrant της 19ης και 20ης Μαρτίου 1997. )).

2. Δεν συμφωνεί η Επιτροπή με την άποψή μου ότιτέτοια μαζική διάθεση διευθύνσεων e-mail και πρόσβαση στις συναφείς υπηρεσίες Ιντερνέτ σημαίνει ανεπιθύμητη συγκέντρωση της αγοράς, λαμβανομένου επίσης υπόψην ότι οι χρήστες του Ιντερνέτ δεν έχουν την τάση να αλλάζουν συχνά την διεύθυνση που έχουν ήδη επιλέξει σ' αυτό το δίκτυο;

3. Μπορεί να αναφέρει η Επιτροπή εάν κρίνει ότι αυτά τα σχέδια-δεδομένης της μονοπωλιακής θέσης που κατέχει στην ολλανδική αγορά του τομέα τηλεφωνίας η PTT Telecom - συνάδουν προς τις ευρωπαϊκές διατάξεις για την πολιτική ανταγωνισμού και την ελευθέρωση των τηλεπικοινωνιών οι οποίες βρίσκονται σε κρίσιμο μεταβατικό στάδιο;

4. Μπορεί να αναφέρει η Επιτροπή ποια μέτρα προτίθεται να λάβει εάν όντως τα σχεδιαζόμενα αντιβαίνουν προς τις ευρωπαϊκές διατάξεις;

Απάντηση του κ. Van Miert εξ ονόματος της Επιτροπής (5 Ιουνίου 1997)

Η Επιτροπή γνωρίζει τα σχέδια της ΡΤΤ Telecom να χορηγήσει σε κάθε συνδρομητή τηλεφώνου των Κάτω Χωρών μια διεύθυνση Ε-mail. Η Επιτροπή έχει κάθε διάθεση να προωθήσει την ευρύτερη δυνατή χρήση του Ιντερνετ για το ηλεκτρονικό ταχυδρομείο και άλλες εφαρμογές. Ωστόσο, θα μεριμνήσει ώστε κατά την παροχή των νέων τηλεπικοινωνιακών υπηρεσιών να τηρούνται πλήρως οι κανόνες του ανταγωνισμού και οι εταιρείες με δεσπόζουσα θέση στην αγορά να μην μεταφέρουν τη θέση τους αυτή σε νέες αγορές. Η Επιτροπή πιστεύει, ιδίως, ότι θα πρέπει να διαφοροποιηθούν από λογιστική άποψη οι μονοπωλιακές από τις μη μονοπωλιακές δραστηριότητες ((Σύμφωνα με τις κατευθυντήριες γραμμές της Επιτροπής για την εφαρμογή των κανόνων ανταγωνισμού της ΕΟΚ στον τομέα των τηλεπικοινωνιών (91/C 233/02), παράγραφοι 102-107. )). Η Επιτροπή θα διερευνήσει την παροχή διευθύνσεων E-mail από την PTT Telecom υπό το πρίσμα των εν λόγω παρατηρήσεων.
ΓΡΑΠΤΗ ΕΡΩΤΗΣΗ E-1396/97 υποβολή: Olivier Dupuis (ARE) προς την Επιτροπή (22 Απριλίου 1997)

Θέμα: Δεκαετία των Αυτόχθονων Πληθυσμών της Υφηλίου των Ηνωμένων Εθνών

Υπό το φως της Δεκαετίας των Αυτόχθονων Πληθυσμών της Υφηλίου των Ηνωμένων Εθνών, από την οποία έχει ήδη παρέλθει σχεδόν το πρώτο τέταρτο, είναι σε θέση η Επιτροπή να αναφέρει τα έργα μέσω των οποίων έχει υποστηρίξει τους αυτόχθονες πληθυσμούς της Νέας Καληδονίας το 1995 και 1996;

Είναι σε θέση η Επιτροπή να καταρτίσει αναλυτικό πίνακα με τα ονόματα των έργων και τα ποσά της οικονομικής ενίσχυσης που έχει καταβάλει για όλα τα διαφορετικά χρηματοδοτικά μέσα που διαθέτει προκειμένου να υποστηρίξει τους αυτόχθονες πληθυσμούς της Νέας Καληδονίας;

Πιστεύει η Επιτροπή ότι έχει ανταποκριθεί επαρκώς στα ψηφίσματα της Γενικής Συνέλευσης των Ηνωμένων Εθνών η οποία έχει καλέσει τα κράτη και τις διακυβερνητικές οργανώσεις να προωθήσουν τα δικαιώματα και τα συμφέροντα των αυτόχθονων πληθυσμών που ζουν στο έδαφός τους, όπως, εξάλλου, προκύπτει και από τον τίτλο της Δεκαετίας: «Αυτόχθονες Πληθυσμοί: Εταίροι εν Δράσει»;

Απάντηση του κ. Pinheiro εξ ονόματος της Επιτροπής (30 Μαΐου 1997)

Η Επιτροπή δεν ακολουθεί πολιτική στο πλαίσιο της οποίας οι ιθαγενείς πληθυσμοί της Νέας Καληδονίας τίθενται απλώς ως στόχος των προγραμμάτων της. Με το 6ο και το 7ο ενδεικτικό πρόγραμμα παρέχει οικονομική βοήθεια ανερχόμενη σε 20,4 εκατ. ECU για την υποστήριξη των κρατικών πολιτικών γεωργικής ανάπτυξης και οικονομικού διαφορισμού. Το 56% της βοήθειας αυτής παρέχεται στους τομείς της γεωργίας, της ανάπτυξης ανθρωπίνων πόρων και της υποδομής στον τύπο έργων που αποβαίνουν προς όφελος των ιθαγενών πληθυσμών. Κατάλογος των έργων αυτών διαβιβάζεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου. Κατόπιν των ανωτέρω, η Επιτροπή θεωρεί ότι έχει επαρκώς ανταποκριθεί στα ψηφίσματα της Γενικής Συνέλευσης των Ηνωμένων Εθνών.
ΓΡΑΠΤΗ ΕΡΩΤΗΣΗ E-1002/97 υποβολή: Miguel Arias Caρete (PPE) προς την Επιτροπή (19 Μαρτίου 1997)

Θέμα: Γεωργικές επιχειρήσεις στο Πορτογαλία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στο Πορτογαλία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στο Πορτογαλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-1414/97 υποβολή: Honσrio Novo (GUE/NGL) προς την Επιτροπή (22 Απριλίου 1997)

Θέμα: Μετεγκατάσταση της GIP (GRUNDIG Πορτογαλίας - Εργοστάσιο ηχητικών συσκευών) της BRAGA (Πορτογαλία)

Ευχαριστώ την Επιτροπή για την απάντησή της στις 9 Ιανουαρίου στη Γραπτή μου Ερώτηση Ρ-3533/96 ((ΕΕ C 83 της 14.3.1997, σελ. 131. )) και για τη συμπληρωματική της απάντηση στις 25 Μαρτίου 1997 ((ΕΕ C 319, 18.10.1997, 8. )). Ωστόσο, αναμένοντας πληροφορίες από την Επιτροπή σχετικά με την ενδεχόμενη πώληση των κτηρίων της GRUNDIG, που κατασκευάστηκαν με μερική κοινοτική χρηματοδότηση στα πλαίσια του προγράμματος PEDIP I, θα επιθυμούσα να της υποβάλω τις ακόλουθες ερωτήσεις:

Σε τι συνίσταται το «σημαντικό σχέδιο επενδύσεων» που υπέβαλε η GRUNDIG στα πλαίσια του PEDIP II, το οποίο «δεν κρίθηκε επιλέξιμο από την επιτροπή επιλογής»;

Ποια ήταν τα χαρακτηριστικά γνωρίσματα του σχεδίου και ποια η αξία της χρηματοδότησης που ζητήθηκε;

Λαμβάνοντας υπόψη την πρόσφατη περίπτωση του εργοστασίου της Renault στο Vilvoorde του Βελγίου, προτίθεται άραγε η Επιτροπή να εγκρίνει οποιαδήποτε σχέδια για κοινοτική συγχρηματοδότηση για τη GRUNDIG, σε περίπτωση που επιβεβαιωθούν τα σχέδια της εν λόγω εταιρείας για κλείσιμο του εργοστασίου της Braga και μετεγκατάσταση στην Ουγγαρία;

Απάντηση της κ. Wulf-Mathies εξ ονόματος της Επιτροπής (27 Μαΐου 1997)

Η Επιτροπή δεν διαθέτει πληροφορίες για έργα που θεωρούνται μη επιλέξιμα από τις εθνικές επιτροπές επιλογής.

Η έγκριση από την Επιτροπή σχεδίων αρωγής στα κράτη μέλη διέπεται από τους συμφωνημένους κοινοτικούς κανόνες για τον ανταγωνισμό. Τέτοια σχέδια είναι δυνατό να συγχρηματοδοτούνται από τα διαρθρωτικά ταμεία εάν ενισχύουν την οικονομική ανάπτυξη σε πιο ασθενείς περιοχές χωρίς να καταστρέφουν τις ευκαιρίες για μεγέθυνση στην Κοινότητα ως σύνολο και έτσι συμβάλλουν στη βελτίωση της οικονομικής και κοινωνικής συνοχής. Στο πλαίσιο αυτό κάθε αίτηση που έχει υποβάλει η Grundig για ενίσχυση σύμφωνα με σχέδιο αρωγής σε κάποιο κράτος μέλος, μπορεί να εξετασθεί στην ίδια βάση με οποιοδήποτε άλλη αίτηση από τις αρμόδιες αρχές.

Όσον αφορά τις μετεγκαταστάσεις, η Επιτροπή πληροφορεί τον αξιότιμο βουλευτή ότι το θέμα θα εξεταστεί στο πλαίσιο της επικείμενης μεταρρύθμισης των διαρθρωτικών ταμείων.
ΓΡΑΠΤΗ ΕΡΩΤΗΣΗ E-1067/97 υποβολή: Giulio Fantuzzi (PSE), Fiorella Ghilardotti (PSE) και Rinaldo Bontempi (PSE) προς την Επιτροπή (21 Μαρτίου 1997)

Θέμα: Εισαγωγή όρυζας από τα Υπερπόντια Διαμερίσματα και Εδάφη

Οι εισαγωγές όρυζας στην Ευρωπαϊκή Ένωση από χώρες ΑΚΕ μέσω των Υπερποντίων Διαμερισμάτων και Εδαφών με δασμολογική απαλλαγή και χωρίς ποσοτικούς περιορισμούς ανήλθαν από 58.000 τόννους το 1992 σε 365.000 τόννους το 1996 προξενώντας μεγάλη αναστάτωση στην κοινοτική αγορά. Η Επιτροπή αποφάσισε να λάβει μέτρα προστασίας τα οποία εγκρίθηκαν στη συνέχεια από τό Συμβούλιο αλλά, λόγω της φύσεώς τους, είναι μεταβατικού χαρακτήρα.

Ερωτάται ως εκ τούτου η Επιτροπή, κατά πόσο θεωρεί ότι συμβιβάζεται αυτό το καθεστώς εισαγωγών με τις αρχές της ΚΑΠ που εξασφαλίζουν την κοινοτική προτίμηση για τα αγροτικά προϊόντα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1067/97 και E-1069/97 (30 Απριλίου 1997)

Η Επιτροπή κρίνει ότι το υφιστάμενο καθεστώς εισαγωγών προϊόντων καταγομένων από τις υπερπόντιες χώρες και εδάφη (ΥΧΕ) πρέπει να τροποποιηθεί ώστε να εξασφαλισθεί η ισορροπία μεταξύ των αναπτυξιακών στόχων των ΥΧΕ και των στόχων της Κοινής Γεωργικής Πολιτικής.

Για το σκοπό αυτό, ενέκρινε και διαβίβασε στο Συμβούλιο δύο προτάσεις τροποποίησης της απόφασης σχετικά με τη σύνδεση των υπερποντίων χωρών και εδαφών με την Ευρωπαϊκή Οικονομική Κοινότητα ((Απόφαση 91/482/ΕΟΚ του Συμβουλίου της 25.07.1991 )), η πρώτη εξ αυτών στο πλαίσιο αναφοράς της υλοποίησης του εμπορικού καθεστώτος ΥΧΕ/Κοινότητα που προβλέπεται στο άρθρο της απόφασης ((έγγρ. COM(93) 555 τελικό. )) και η δεύτερη εξ αυτών στο πλαίσιο της ενδιάμεσης αναθεώρησης της απόφασης ((έγγρ. COM(95) 739 τελικό. )). Οι προτάσεις αυτές δεν έχουν όμως μέχρι σήμερα τύχει της ομόφωνης γνώμης του Συμβουλίου, που είναι απαραίτητη για την έγκρισή τους.

Η Επιτροπή εκτιμά ότι οι εργασίες του Συμβουλίου θα πρέπει να συνεχιστούν ώστε να εξευρεθεί μία ικανοποιητική λύση του προβλήματος το συντομότερο δυνατό. Η Επιτροπή λυπάται για το γεγονός ότι λόγω της μη επίλυσης του προβλήματος, τον Ιανουάριο του 1997, χρειάστηκε να κάνει χρήση για δεύτερη φορά, όπως ήδη συνέβη το 1993, των μέτρων διασφάλισης που προβλέπονται για την εισαγωγή ρυζιού καταγωγής υπερποντίων χωρών και εδαφών ((Κανονισμός (ΕΚ) αριθ. 21/97 της Επιτροπής της 08.01.1997 - ΕΕ L 5 της 09.01.1997 και κανονισμός (ΕΚ) αριθ. 304/97 του Συμβουλίου της 17.02.1997 - ΕΕ L 51 της 21.02.1997. )).

Δεδομένου ότι τα μέτρα αυτά λήγουν τον Απρίλιο του 1997, πριν από την ημερομηνία αυτή προβλέπεται αξιολόγηση της κατάστασης ώστε να προσδιοριστεί εάν θα πρέπει ενδεχόμενα να παραταθούν ή να τροποποιηθούν.
ΓΡΑΠΤΗ ΕΡΩΤΗΣΗ E-1029/97 υποβολή: Hiltrud Breyer (V) προς το Συμβούλιο (24 Μαρτίου 1997)

Θέμα: Κίνδυνος για την υγεία του πληθυσμού και των εργαζομένων λόγω της υποεκτίμησης της ακτινοβολίας ουδετερονίων κατά την μεταφορά λίαν ραδιενεργών αποβλήτων

Πώς κρίνει το Συμβούλιο τις ανακοινωθείσες εκτιμήσεις του καθηγητή Dr. Horst Kuni, πυρηνικού ιατρού στο Ιατρικό Κέντρο Ακτινολογίας του Πανεπιστημίου Philipps του Μαρβούργου, σύμφωνα με τις οποίες η βιολογική επενέργεια της ακτινοβολίας ουδετερονίων έχει υποεκτιμηθεί, κατά συντελεστή τουλάχιστον 30, στον κανονισμό της Ομοσπονδιακής Δημοκρατίας της Γερμανίας για την προστασία από την ακτινοβολία;

Κοινή απάντηση στις γραπτές ερωτήσεις Ε-1029/97, Ε-1031/97 και Ε-1033/97 (2 Ιουλλίου 1997)

Το Συμβούλιο εξέδωσε, στις 13 Μαΐου 1996, την Οδηγία 96/29/Ευρατόμ «για τον καθορισμό των βασικών κανόνων ασφάλειας για την προστασία της υγείας των εργαζομένων και του πλυθυσμού από τους κινδύνους που προκύπτουν από ιοντίζουσες ακτινοβολίες ((ΕΕ L 159 της 29.6.1996, σελ. 1 )).

Ως προς την αξιολόγηση ειδικότερα των ποικίλων επιπτώσεων από τους επιμέρους τύπους και ανέργειες των ιοντίζουσων ακτινοβολιών, τα άρθρα 15 και 16 της Οδηγίας προβλέπουν τη χρήση των τιμών του παράγοντα στάθμισης της ακτινοβολίας που συνιστά, ειδικά η Διεθνής Επιτροπή Προστασίας από τις Ακτινοβολίες /ICPR) με το υπ αριθμό 60 δημοσίευμά της.
ΓΡΑΠΤΗ ΕΡΩΤΗΣΗ E-0999/97 υποβολή: Miguel Arias Caρete (PPE) προς την Επιτροπή (19 Μαρτίου 1997)

Θέμα: Γεωργικές επιχειρήσεις στην Ιταλία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στην Ιταλία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στην Ιταλία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ E-0330/97 υποβολή: Josι Garcνa-Margallo y Marfil (PPE) προς την Επιτροπή (13 Φεβρουαρίου 1997)

Θέμα: ΚΟΑ στον τομέα του ελαιολάδου: δαπάνες για ενισχύσεις στην παραγωγή στην Ισπανία

Στην ετήσια έκθεση του Ελεγκτικού Συνεδρίου σχετικά με το οικονομικό έτος 1995 οι συνολικές δαπάνες του Τμήματος Εγγυήσεων του ΕΓΤΠΕ για το ελαιόλαδο στον γενικό προϋπολογισμό για το 1996, ανέρχονται σε 1.781 εκατ. Ecu. Παρ' όλο που το ποσόν αυτό κινείται στο πλαίσο των δαπανών που πραγματοποιήθηκαν μεταξύ 1991 και 1993, διαπιστώνεται ότι οι δαπάνες του 1995 ήταν πολύ κατώτερες, και δεν υπερέβησαν τα 812,5 εκατ. Ecu.

Από τις δαπάνες αυτές, 566,5 και 1.547 εκατ. Ecu το 1995 και το 1996 αντιστοίχως διατέθηκαν για ενισχύσεις στην παραγωγή.

Ποιο είναι το συνολικό ποσόν που δαπανήθηκε για ενισχύσεις στην παραγωγή ελαιολάδου στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0320/97, E-0321/97, E-0322/97, E-0323/97, E-0324/97, E-0325/97, E-0326/97, E-0327/97, E-0328/97, E-0329/97, E-0330/97, E-0331/97, E-0332/97, E-0333/97, E-0334/97, E-0335/97, E-0336/97, E-0337/97, E-0338/97, E-0339/97, E-0340/97, E-0341/97, E-0342/97, E-0343/97 και E-0344/97 (6 Μαρτίου 1997)

Οι δαπάνες που έχουν ζητηθεί από ο Αξιότιμο Μέλος του Κοινοβουλίου εμφαίνονται στον παρακάτω πίνακα. Η συνολική κοινοτική δαπάνη που αφορά τους προϋπολογισμούς 1995 και 1996 ανήλθε αντιστοίχως σε 812,5 και 207,7 εκατ. ECU. Η διαφορά με τα σύνολα που παρατίθενται στον πίνακα οφείλεται κυρίως στις πληρωμές που αφορούν τις ενέργειες προώθησης του ελαιόλαδου. Το ποσό του προϋπολογισμού 1995 είναι κατά πολύ κατώτερο από αυτό του 1996 (και 1994), στη συνέχεια της απόφασης που ελήφθη στο πλαίσιο της δέσμης τιμών 1994/1995 να μετατεθεί η ημερομηνία πληρωμής. Πράγματι, ο προϋπολογισμός 1995 δεν προέβλεπε πληρωμές βάσει της περιόδου 1994/1995, αλλά μόνο υπόλοιπα της περιόδου 1993/1994.

(σε εκατ. ECU)

>TABLE>
ΓΡΑΠΤΗ ΕΡΩΤΗΣΗ E-0990/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: Γεωργικές επιχειρήσεις στην Αυστρία

Θα μπορούσε η Επιτροπή να μας πληροφορήσει για τον αριθμό των γεωργικών επιχειρήσεων που λειτουργούν σήμερα στην Αυστρία, καθώς και για τον τρέχοντα αριθμό εργαζομένων που απασχολούνται άμεσα στον γεωργικό τομέα στην Αυστρία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0989/97, E-0990/97, E-0991/97, E-0992/97, E-0993/97, E-0994/97, E-0995/97, E-0996/97, E-0997/97, E-0998/97, E-0999/97, E-1000/97, E-1001/97, E-1002/97 και E -1003/97 (2 Mαΐου 1997)

Έρευνα για τη διάρθρωση των γεωργικών εκμεταλλεύσεων

>TABLE>

Πηγή: Eurostat
ΓΡΑΠΤΗ ΕΡΩΤΗΣΗ P-1585/97 υποβολή: Αντώνιος Τρακατέλλης (PPE) προς την Επιτροπή (30 Απριλίου 1997)

Θέμα: Κοινοτικό Πλαίσιο Στήριξης - Υποπρόγραμμα Μετρό Θεσσαλονίκης

Στα πλαίσια του 2ου Κοινοτικού Πλαισίου Στήριξης (ΚΠΣ) για την Ελλάδα 1994-1999 που υπέβαλε η Ελληνική Κυβέρνηση, περιλαμβάνεται μεταξύ άλλων στον Άξονα 2: «βελτίωση των συνθηκών διαβίωσης», το Επιχειρησιακό Πρόγραμμα «Αστική Ανάπτυξη (μετρό Αθηνών και Θεσσαλονίκης)». Πέρασαν σχεδόν 3 χρόνια από την έναρξη του ΚΠΣ και ενώ το υποπρόγραμμα Μετρό Αθήνας που χρηματοδοτείται από το ΕΤΠΑ με συνδρομή 783 εκατ. Ecu βρίσκεται σε εξέλιξη, το Μετρό Θεσσαλονίκης δεν έχει ακόμα ξεκινήσει αφήνοντας αχρησιμοποίητη την κοινοτική συνδρομή των 60,7 εκατ. Ecu από το ΕΤΠΑ που προορίζονται για την πραγματοποίηση του έργου.

Ερωτάται η Επιτροπή

1. Γιατί υπάρχει αυτή η καθυστέρηση και πού οφείλεται το γεγονός της μη έναρξης του έργου;

2. Δεδομένου ότι το ΚΠΣ εκπνέει το 1999, μέχρι πότε μπορεί να γίνει η έναρξη του έργου χωρίς να θέτει σε κίνδυνο τη χρηματοδότησή του από ΚΠΣ;

3. Τι έχει πράξει και τι μέτρα προτίθεται να λάβει ώστε να διασφαλίσει την άμεση πραγματοποίηση του έργου που κρίνεται απαραίτητο για μια πόλη ενός εκατομμυρίου κατοίκων;

4. Προτίθεται στο μέλλον να συμφωνήσει σε ενδεχόμενη ματαίωση του έργου και μεταφορά της εγγεγραμμένης κοινοτικής συνδρομής (70,7 εκατ. Ecu) σε άλλους άξονες ή υποπρογράμματα του ΚΠΣ;

Απάντηση της κ. Wulf-Mathies εξ ονόματος της Επιτροπής (28 Μαΐου 1997)

Η Επιτροπή επιβεβαιώνει ότι το επιχειρησιακό πρόγραμμα «Αστική Ανάπτυξη» του δευτέρου Κοινοτικού Πλαισίου Στήριξης (ΚΠΣ) για την Ελλάδα προβλέπει πιστώσεις από το Ευρωπαϊκό Ταμείο Περιφερειακής Ανάπτυξης για τη συγχρηματοδότηση της κατασκευής μετρό στη Θεσσαλονίκη.

Εντούτοις, λόγω του πολύπλοκου χαρακτήρα των διαπραγματεύσεων για τη σύμβαση μεταξύ του ελληνικού υπουργείου και των υποψηφίων αναδόχων, οι εργασίες για το εν λόγω μετρό δεν έχουν αρχίσει ακόμη.

Μέχρι στιγμής, η Επιτροπή δεν έχει λάβει καμία συγκεκριμένη αίτηση συγχρηματοδότησης μελετών ή εργασιών σχετικών με το έργο αυτό, το οποίο κινδυνεύει να μην αποπερατωθεί πριν από τη λήξη της περιόδου του δευτέρου ΚΠΣ. Η Επιτροπή δεν γνωρίζει επίσης αν υπάρχουν προθέσεις μεταφοράς των ως άνω πιστώσεων σε άλλο προορισμό.

Η Επιτροπή παρακολουθεί από πολύ κοντά την εξέλιξη του φακέλου αυτού σε συνεργασία με τις ελληνικές αρχές.